**SPITALUL CLINIC JUDEŢEAN DE URGENŢĂ CLUJ-NAPOCA**

**ORGANIZEAZĂ CONCURS**

**În conformitate cu prevederile Ordinului M.S. nr.166/2023**

**Pentru ocuparea următoarelor posturi:**

* 1 post cu normă întreagă de medic specialist în specialitatea A.T.I., la Secţia A.T.I. II (neurochirurgie), contract individual de muncă pe durată nedeterminată, durata timpului de lucru în medie 7 ore/zi

**Calendar desfăşurare concurs:**

* depunere dosare concurs: **27.05.2024-07.06.2024**
* publicare rezultate selecţie dosare şi calcularea punctajului conform Anexei 3: **12.06.2024**
* depunere contestaţii selecţie dosare şi punctaj Anexa 3: **13.06.2024**
* proba scrisă şi publicare rezultate proba scrisă: **17.06.2024**
* depunere contestaţii proba scrisă: **18.06.2024**
* proba clinică/ practică şi publicare rezultate proba clinică/ practică: **20.06.202**4
* depunere contestaţii proba clinică/ practică: **21.06.2024**
* publicare rezultate finale: **25.06.2024**

**Probele de concurs vor avea loc:**

* **ora 9:00** la Secţia Clinică A.T.I. I - str. Clinicilor nr. 3-5

Comunicarea rezultatelor la contestaţiile depuse se face în termen de o zi lucrătoare de la depunerea acestora.

**Dosarul de înscriere la concurs va cuprinde următoarele documente:**

a) formularul de înscriere la concurs eliberat de Serviciul R.U.N.O.

b) copia de pe diploma de licenţă şi certificatul de specialist;

c) copie a certificatului de membru al organizaţiei profesionale cu viza pe anul în curs;

d) dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;

e) acte doveditoare pentru calcularea punctajului:

* rezidenţiat prin concurs în specialitatea pentru care candidează
* doctorat
* doctorand la data concursului (atestat de rectoratul universităţii de medicină şi farmacie sau de Academia de Ştiinţe Medicale la data înscrierii la concurs)
* a doua specialitate confirmată prin ordin al ministrului sănătăţii
* atestate de studii complementare obţinute
* activitate ştiinţifică, dovedită pe bază de adeverinţă cu totalul punctajului înregistrat la colegiul profesional, la care candidatul este în evidenţă în ultimii 5 ani
* membru al societăţii/ asociaţiei de specialitate cu o vechime de minimum 6 luni la data concursului

f) certificat de cazier judiciar sau, după caz, extrasul de pe cazierul judiciar;

g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului; Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

i) copia actului de identitate sau orice alt document care atestă identitatea, potrivit legii, aflate în termen de valabilitate;

j) copia certificatului de căsătorie sau a altui document prin care s-a realizat schimbarea de nume, după caz;

k) curriculum vitae, model comun european;

l) dovada plăţii taxei de concurs.

Documentele prevăzute la lit. d) şi f) sunt valabile 3 luni şi se depun la dosar în termen de valabilitate.

Copiile de pe actele solicitate, precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.

Cazierul judiciar poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului anterior datei de susţinere a primei probe scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.

Taxa de concurs este de 150 lei se poate achita la casieria unităţii după programul

**Luni-Joi orele 13:00-15:00 Vineri orele 11:30-12:30**

Sau în contul spitalului:

**IBAN: RO43TREZ21620F330800XXXX TREZORERIA CLUJ CIF 4288080**

**Condiţii generale de participare la concurs**

Poate ocupa un post vacant sau temporar vacant persoana care îndeplineşte condiţiile:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice

**Dosarele de concurs se vor prezenta la Biroul Resurse umane et. II camera 21, după următorul program: Luni-Joi orele 13:00 -15:00 Vineri orele 11:30 -12:30**

**Prin raportare la nevoile individuale, candidatul cu dizabilităţi poate înainta comisiei de concurs propunerea sa privind instrumentele necesare pentru asigurarea accesibilităţii probelor de concurs.**

**Relaţii suplimentare se pot obţine la Serviciul R.U.N.O. tel.: 0264.59.27.71 int. 1120.**

**TEMATICA PENTRU EXAMENUL DE MEDIC SPECIALIST ÎN SPECIALITATEA A.T.I.**

Bibliografia

1. Irwin, R. S., & Rippe, J. M. (2018). Intensive Care Medicine, Ninth Edition. Wolters Kluwer Health.
2. Morgan, G. E., Mikhail, M. S., & Murray, M. J. (2022). Morgan's Clinical Anesthesiology. McGraw-Hill Education.
3. Peck, T., & Harris, B. (2021). Pharmacology for Anaesthesia and Intensive Care. Cambridge University Press.
4. Perkins et al., European Resuscitation Council Guidelines 2021.

Tematica

1. Analgetice centrale (morfinice).
2. Analgetice/anti-inflamatorii nonsteroidiene.
3. Anestezice generale intravenoase.
4. Mecanismul de actiune al anestezicelor inhalatorii.
5. Efectele respiratorii si circulatorii ale anestezicelor inhalatorii.
6. Anestezicele volatile halogenate. Sevofluranul.
7. Fiziologia placii neuromusculare.
8. Substante cu actiune relaxanta utilizate in anestezie (curare depolarizante si nondepolarizante).
9. Antagonisti ai curarelor.
10. Monitorizarea functiei neuromusculare.
11. Droguri si boli care interfereaza cu actiunea relaxantelor musculare.
12. Sistemul nervos vegetativ (anatomie, fiziologie). Farmacologia drogurilor cu actiune vegetativa (colinegice, parasimpaticolitice, catecolamine, α-stimulante, α-blocante, α 2-agoniste, β-stimulante, β-blocante).
13. Implicatiile anestezice ale terapiei medicamentoase cronice.
14. Premedicatia (scop, substante, cai de administrare).
15. Mentinerea libertatii cailor respiratorii, masca laringiana, intubatia, traheala, traheostomia. Sisteme de umidificare si mucoliza.
16. Supravegherea si monitorizarea bolnavului in timpul anesteziei.
17. Tehnici de anestezie intravenoasa (inductie, mentinere, trezire, combinatii de substante anestezice, si modalitati de administrare).
18. Tehnici de anestezie inhalatorie.
19. Ventilatie mecanica intra-anestezica.
20. Asigurarea homeostaziei bolnavului in timpul anesteziei.
21. Perioada postanestezica imediata. Salonul de trezire.
22. Farmacologia anestezicelor locale.
23. Tehnici de anestezie regionala (anestezia locala, anestezia regionala intravenoasa, blocaje de nervi periferici).
24. Blocaje regionale centrale (subarahnoidian si peridural).
25. Complicatiile tehnicilor de anestezie regionala.
26. Anestezia in chirurgia pediatrica.
27. Anestezia in chirurgia de urgenta (soc, stomac plin, hemoragie etc) .
28. Anestezia la bolnavul cu suferinte cardiace (coronian, valvular, cu tulburari de ritm si conducere, cu insuficienta cardiaca etc).
29. Anestezia la bolnavul cu suferinte pulmonare.
30. Anestezia la bolnavul cu suferinte renale, endocrine, hepatice, hematologice.
31. Grupele sanguine (metode de determinare, principii de compatibilitate).
32. Transfuzia de sange si fractiuni.
33. Tehnici alternative de gestionarea pierderilor de sange intraoperatorii: Autotransfuzia, Cell Saver.
34. Socul hipovolemic (cauze, mecanisme, tratament).
35. Socul cardiogen (cauze, mecanisme, tratament).
36. Alte forme de soc (anafilactic, anafilactoid, neurogen, endocrin).
37. Infectie, sepsis, soc septic.
38. Tratamentul socului septic.
39. Droguri cu actiune cardiotonica si vasoactiva utilizate in starile de soc.
40. Controlul infectiei in terapia intensiva.
41. Nutritia parentala si enterala.
42. Terapia intensiva a traumatismelor cranio-cerebrale.
43. Algoritmul suportului vital avansat conform ghidurilor ERC 2021
44. Anatomia si fiziologia respiratorie.
45. Insuficienta respiratrie acuta.
46. Sindromul de detresa respiratorie acuta (ARDS).
47. Terapia intensiva in boala asmatica.
48. Tehnici de suport ventilator artificial (indicatii, aparatura, tehnici conventionale, moduri de ventilatie, tehnici nonconventionale).
49. Tehnici de “intarcare”/weaning de ventilatie mecanica.
50. Oxigenarea extracorporeala si eliminarea extracorporeala de CO2.
51. Echilibrul hidroelectrolitic si acidobazic normal si patologic.
52. Insuficienta renala acuta (prerenala, renala intrinseca, postrenala – obstructiva).
53. Insuficienta renala cronica (probleme de anestezie si terapie intensiva).
54. Metode de epurare extrarenala.
55. Diabetul zaharat (forme clinice, comele cetozice si noncetozice, hipoglicemia).
56. Insuficienta hepatica acuta.
57. Insuficienta hepatica cronica si ciroza hepatica.
58. Defecte acute de hemostaza (trombocitopenia, CID, fibrinoliza acuta).
59. Terapia cu anticoagulante, antiagregante si terapia fibrinolitica.
60. Edemul cerebral (tipurile de edem cerebral, cauze, mecanisme, diagnostic, monitorizare, tratament).
61. Fiziologia si fizopatologia termoreglarii (hipotermia indusa si accidentala, mijloace de control ale echilibrului termic perioperator, hipertermia maligna, socul caloric).
62. Starile de coma (metabolice, traumatice, infectioase, tumori, vasculare – anoxice ischemice, toxice exogene).
63. Aspecte medicale si legale ale mortii cerebrale.
64. Embolia pulmonara (diagnostic, tratament)
65. Terapia intensiva pentru hemoragia subarahnoidiana.
66. Status epilepticus.
67. Anestezia pentru neurochirurgia fosei posterioare.
68. Anestezia pentru traumatismul cerebral (hematoame extradurale, subdurale, intraparenchimatoase).
69. Anestezia pentru neurochirurgia malformatiilor arteriovenoase si anevrismelor cerebrale.
70. Anestezia pentru chirurgia spinala.

**MANAGER**

**Prof. Univ. Dr. Claudia GHERMAN**

**ŞEF SERVICIU R.U.N.O.**

**Ec. Graţiela BOGDAN**

Intocmit Ec. Annamaria JUCAN